Garry Monk

**Perchennog Y Deri Arms, Y Sosban Chips a'r garej. Gwr Dani Monk a brawd i Britt a Brandon.**

Un noson dywyll yn 2002, glaniodd Garry Monk ym mhentref Cwmderi. Roedd ei chwaer, Britt, yn feichiog, ac roedd ei frawd Brandon , yn benderfynol o gael gafael ar Teg Morris, y tad, i brofi nad oedd neb yn cael cymryd mantais ar y Monks.

Yn y blynyddoedd cynnar hynny, dadlennwyd ochor dywyll i fywyd y Cwm drwy weithgareddau amheus Garry a'i ffrindiau - twyll, llwgrwobrwyo, cyffuriau, a herwgipio yn ei plith.

Bu Garry'n atyniad mawr i'r merched - Sara, Ffion a DI Williams yn eu plith - ond Sheryl oedd yr un iddo fe am flynyddoedd lawer. Bu eu perthynas yn llawn tensiwn a drama, ac fe drodd yn dreisgar pan aeth tymer Garry yn drech nag ef. Bu colli Sheryl yn ergyd drom.

Daeth tro ar fyd iddo pan ddysgodd y gwir am ei wreiddiau teuluol. Cafodd y Monks eu magu mewn cartref plant yn Newcastle, sy'n egluro pam mae nhw mor agos at ei gilydd, a bu Britt yn chwaer ac yn fam i'w brodyr bach. Yn ystod ymweliad â'r ddinas yn 2011 yng nghwmni ei frawd a'i chwaer, datgelwyd mai hanner brawd i Britt a Brandon yw Garry. Ar ôl plentyndod mo ddifreintiedig - cafodd Garry ei hun ei  ham-drin - roedd y gwir yn ddigon i'w anfon yn syth i freichiau Dani, dyweddi'i frawd.

Bu'n rhaid iddo ddelio ag euogrwydd mawr ei frand pan wrthododd Brandon faddau i Garry ar ei wely angau am gysgu gyda Dani. Daeth darganfod pwy ddechreuodd y tân a laddodd Brandon yn obsesiwn i Garry. Pan ddeallodd mai Gwyneth Jones oedd yn gyfrifol amdano, a hithau'n fam i'w fab Gwern, roedd bron yn ddigon amdano.

### **Perthynas Jaclyn a Garry**

Yn ystod y cyfnod clo cychwynnodd berthynas rhwng **Garry Monk** a Jaclyn Parri. Gyda'i briodas gyda Dani eisoes mewn trafferthion ni wellodd pethau yn ystod y lockdown, a chychwynnodd Garry a Jaclyn gysgu gyda'i gilydd. O fewn dim roedd y ddau yn honni eu bod mewn cariad a'i gilydd ond doedd y berthynas ddim am aros yn gyfrinach am hir pan ddaeth Dylan Ellis i wybod am anffyddlondeb ei chwaer.

Gwelodd Dylan ei gyfle a cheisiodd gymryd mantais o'r sefyllfa i gael miloedd o bunnoedd allan o Garry er mwyn cadw'r berthynas yn gyfrinach, mewn gobaith defnyddio'r arian i dalu ei ddyledion i Daf. Er mawr oedd wrthwyneb Garry, llwyddodd Jaclyn i'w berswadio i dalu'r arian i'w brawd.

Er bod eu cyfrinach yn ddiogel gyda Dylan am y tro, yn fuan wedyn daeth Cassie Morris i wybod am y berthynas ar ôl dal y ddau gyda'i gilydd yn Y Deri.

Daeth Garry i'r penderfyniad y dylai Jaclyn ag ef adael y cwm gyda'i gilydd, ar drip i Efrog Newydd i gychwyn ond yna'n barhaol i gychwyn bywyd newydd gyda'i gilydd yn rhywle newydd. Rhannodd ei gynllwynion gyda'i chwaer, a'i fwriad i ddatgelu'r gwir i Dani ar fore ei ymadawiad. Pan ddaeth Dylan i glywed am gynlluniau ei chwaer penderfynodd ddatgelu'r cyfan wrth Dani am affêr ei gwr. Er ei bod hi'n gandryll nid oedd gan Dani unrhyw fwriad i stop Garry rhag gadael.

Ar fore'r ymadawiad teimlai fod rhywbeth yn bod ar ei mam holodd Tesni os oedd popeth yn iawn. Cyfaddefodd Jaclyn y cwbl wrth ei merch, ei bod wedi syrthio mewn cariad a Garry ac am fwriad y ddau i adael Cwmderi. Torrodd calon Tesni a gyhuddodd ei mam o fod yn hunanol a plentynnaidd. Gofynnodd Jaclyn i Tesni fod yr un i rannu'r newyddion gyda Gerwyn unwaith ei bod wedi gadael. Un arall geisiodd roi stop ar y cyfan oedd Dylan a ddaeth i bledio ar ei chwaer i beidio gadael gyda Garry, ond roedd Jaclyn yn benderfynol ei bod yn gwneud y penderfyniad iawn.

Roedd Garry a Jaclyn wedi penderfynu cyfarfod mewn coedwig ar gyrion y pentref ond cafodd Garry sioc pan gyrhaeddo Dylan i'w gyfarch yn hytrach na Jaclyn. Gyda gwn yn ei law roedd Dylan yn benderfynol o stopio'i chwaer rhag gadael. Aeth pethau'n ffrae rhwng y ddau ac yn y sgarmes ddilynodd taniodd y gwn. Yn ddiweddarach gwelwyd Dylan yn gostwng rhywbeth n edrych fel corff i mewn i'r llyn a dim golwg o Garry yn unman.

Pan gyrhaeddo Jaclyn y man cyfarfod nid oedd unrhyw olwg o Garry. Yn methu llwyddo cael gafael arno daeth hi i'r canlyniad fod Garry wedi newid ei feddwl a gadael Cwmderi hebddi. Dychwelodd i Gwmderi ar frys er mwyn stopio Tesni rhag datgelu'r cyfan am yr affêr i Gerwyn. Cyrhaeddodd mewn pryd a llwyddodd i berswadio'i merch ei bod wedi newid ei meddwl am adael ac na'i phenderfyniad hi oedd dychwelyd at ei theulu.

### **Dani, Dylan a'r busnes newydd**

Gyda brad **Garry** dal i'w brifo a thensiynau yn y Deri dal i fod yn uchel roedd Dani yn falch iawn i glywed gan ei chyfreithiwr ei bod ganddi ragolygon addawol i gael hanner o bopeth mewn ysgariad. I ddathlu'r newyddion rhannodd botel o champagne gyda Dylan Ellis yn far y Deri. Trodd y noson yn un hwyr gyda llawer o fflyrtio rhwng y ddau er waethaf anghymeradwyaeth Cassie. Yn y pen draw treuliodd y ddau'r noson yng nghwmni ei gilydd er waethaf perthynas Dylan gyda Sara Francis.

Yn ddiarwybod i Dani, wrth weld y ddau yn closio ac yn gwybod fod Dylan yn ddyn peryglus cysylltodd Cassie Morris â Garry a mynnu ei fod yn dychwelyd i Gwmderi.

Cafodd Dani sioc y bore canlynol pan gododd i weld Garry yn y fflat, y tro cyntaf iddi ei weld ers iddo ddiflannu'r flwyddyn gynt. Ac yntau wedi cael affer gyda Jaclyn a gadael ei wraig a'i blant nid oedd gan Dani unrhyw fwriad o wrando ar Garry.

Dychwelodd Dani a Dylan at eu bywydau, y noson rhyngddynt yn y gorffennol nes i Dani gychwyn teimlo'n sâl yn y boreau. Roedd hi'n disgwyl babi a Dylan oedd y tad. Rhannodd ei gofidion gyda Mark Jones ond wedi mynd drwy'r profiad o golli babi roedd hi'n benderfynol o gadw'r un yma.

Yn y cyfamser fe wnaeth Dani fwrw ymlaen â'i chynlluniau i agor busnes yn gyn safle Salon J&S. Esblygodd ei syniad gwreiddiol o agor siop harddwch ar gyfer cŵn i fod yn fusnes amlbwrpas, gyda salon ar gyfer pobol yn y blaen a lle i ymbincio cŵn yn y cefn. Talodd am gwrs hyfforddi drud ar gyfer Aled Richards heb sylwi fod y gost hyd yn oed yn uwch na'r hyn oedd wedi credu. Gyda Matthew ac APD ar ei hôl am arian i dalu am y gwaith adnewyddu ar yr adeilad sylweddolodd Dani ei fod mewn twll. Awgrymodd Britt Monk ei fod yn cymryd arian allan o dil y Deri, ond wrth i Dylan sylwi arni yn cymryd y pres gwelodd ei gyfle. Cynigiodd fuddsoddi yn y busnes a symud i mewn i'r fflat uwchben y Salon.

Ceisiodd Garry erfyn ar Dani i beidio cymryd arian gan Dylan ond yn ofer. Roedd diwrnod lansiad "Chi a'r Ci" yn fethiant ac ynghanol straen y cyfan bu i Dani gyfaddef i Garry ei bod yn disgwyl ac mai Dylan oedd y tad. Torrodd Garry ei galon ac er mwyn dial datgelodd y cwbl wrth Sara.

### **Andrea a Garry**

Blwyddyn wedi iddi gyfarfod a Mark Jones dychwelodd Andrea Jenkins i Gwmderi. Y to hwn i gyfarfod â **Garry Monk**. Er i'r dêt cyntaf fod yn un ychydig yn od gan i Garry i gwahodd i'r Deri Arms cartref ei gyn wraig Dani, cytunodd y ddau i gyfarfod eto.

Ar eu hail ddêt datgelodd Andrea ei bod yn byw gyda HIV. Cafodd ei synnu gan ymateb deallus a cydymdeimladol Garry. Llai deallus oedd ymateb ei deulu. Pan ddaeth Britt ag Aaron Monk i glywed am gyflwr Andrea cymerodd y ddau yn erbyn y berthynas. Aeth Britt ati i rannu peth o hanes treisgar ei brawd mewn ymgais i ddod a'r garwriaeth i ben tra i Aaron fynd ati i greu fideos eithafol yn rhannu gwybodaeth ffug a maleisus am HIV.

Gwthiodd Garry yn ôl yn erbyn ymdrechion ei deulu i'w gwahanu a mynd ati i ofyn iddi symud i mewn ato.

Bu diwedd sydyn i'r berthynas fodd hynny pan i Dani ofyn i Garry adael Cwmderi ar ôl iddo gyfaddef fod ganddo dal deimladau tuag ati. Gadawodd Gwmderi heb adael un math o esboniad i Andrea a'i gadael yn ddigartref yn y broses.